मोदी पर पलटवार करने के लिए कांग्रेस चुनाव के आखिरी दिनों में हर संभव कोशिश कर रही है. इसी कड़ी में मंगलवार को सोनिया गाधी मुंबई-कर्नाटक क्षेत्र के लिंगायत बहुल इलाके में रैली करेंगी. राज्य के 30 जिलों में रोड शो और कई रैलियां कर चुके कांग्रेस अध्यक्ष राहुल गांधी भी चुनाव के पहले कई जनसभाएं करने वाले हैं. सीएम सिद्धारमैया ने हाल ही में कर्नाटक का 10 दिनों का दौरा खत्म किया है. बुधवार को वह मैसूर में रैली करेंगे, जबकि उसी दिन शिवमोगा में येदियुरप्पा की रैली होनी है.